Grip (slekt)

:*Artikkelen er om slektene Grip. Se annet sted for øya [[Grip]] utenfor Kristiansund.
*'Grip*' er et [[slektsnavn]], mest kjent i Sverige, men også i Norge finner man etternavnet Grip, spesielt i Bergen der det etablerte seg en slekt Grip fra Tyskland.

Den svenske [[uradel]]sslekten Grip er utdødd, men var kjent fra litt før 1300 da ridder Tomas Jonsson og sønnen Jon Tomasson innlemmet hodet til [[fabeldyr]]et [[griff]] i sitt [[våpenskjold]]. På svensk sier man *grip* om en [[griff]]. Dette er dermed et såkalt «[[talende våpen]]». Derav ble det at sønnen til Jon kalte seg [[Bo Jonsson (Grip)]] (1335–1386), og ellers ble kjent som største godseier i Sverige på den tiden, deriblant [[Gripsholms slott]] som ble oppført rundt 1370. Slektens siste mann var [[friherre]] Nils Grip (1535–1592). Men det var kanskje kvinnelige etterkommere som levde lenger. Den svenske ridder og riksråd Bo Nilsson (død 1465) tok griffhodet i våpenet etter sin morsslekt og hans etterkommere ble kalt den yngre Grip-slekten.

Det var også den svenske [[adel]]sslekten Gyllengrip som startet med Christoffer Andersson Stråle (1518–1599). Han kalte seg Grip, og i 1625 ble ætten Grip introdusert, fra 1644 endret til Gyllengrip da man jo hadde den ovenfor nevnte Gripslekten. Slekten døde ut i 1786.

Det fantes også fra 1100-tallet en tysk-polsk ([[Pommern]]) adels- og fyrsteslekt Grip (tysk *Griff* og polsk *Gryf*).  Fra (*Gryfitów – Bogislaw (Bogusław)*) stammer [[Erik av Pommern]] (1382–1459) som var norsk konge 1389–1442. Det er ikke kjent noen slektsforbindelse mellom han og de svenske og norske slektene Grip. Erik av Pommern tildelte [[Malmø]] et [[kommunevåpen|byvåpen]] med et griffhode som senere er kalt for «[[Skånegriffen]]».

Den norske slekten Grip stammer fra Rudolph/Garlauf Grip, nevnt som kjøpmann på [[Bryggen i Bergen]] i 1588, far til  Claus Grip (1600–1650) født i [[Rostock]] og fra 1631 lege (bartskjærer) Bergen. Sønnen Garlow Grip (død 1689) ble far til musikanten Rudolph Garlofsen Grip (død 1718) som fikk tobakks- og brennevinsprodusent Garlow Rudolphsen Grip (1697–1729), far til Rudolph Garlovsen Grip (1724–1803) som fikk sogneprest i Tingvoll Garlow Grip (1758–1818) og Joachim Otto Grip (1781–1841). Både sistnevnte (Joachim) og hans sønn Rolf Olsen Grip (1812–1833) var russiske visekonsuler i Bergen. Rolf var far til den ugifte diplomaten [[Johan Anton Wolff Grip]] (1844–1922).

==Våpengalleri==
<gallery>
Blason Bo Jonsson Grip, Sénéchal hériditère de Suède (selon Gelre).svg|[[Skjold (heraldikk)|Skjoldet]] i den eldre svenske slekten Grip sitt [[slektsvåpen]]
File:Grip.svg|Den yngre svenske adelsslekten Grips våpen med gull bunn i skjoldet
POL województwo zachodniopomorskie COA.svg|Det pommerske våpenet med en [[opprett]] griff
Armoiries medievales d Eric de Poméranie 1382-1459.svg | [[Erik av Pommern]] var konge under [[Kalmarunionen]] og brukte dette [[unionsvåpen]]et med griffen i hovedskjoldets 4. [[felt (heraldikk)|felt]]
</gallery>
==Se også==
*[[Griff]] for mer om ordets opphav (etymologi)
==Referanser==
<references/>
==Kilder==
* Gabriel Anrep: *Svenska adelns ättar-taflor*, avdeling 2, (1861), side7
* *Äldre svenska frälsesläkter*, vol I:3, II:1.
* *Svenskt biografiskt lexikon*, bind 17 (1967-1969), side 301
* *Svenskt biografiskt lexikon'', bind 17 (1967-1969), side 552